ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
കൊച്ചിയിൽ തപാൽ വകുപ്പിന്റെ ആഭിമുഖ്യത്തിൽ നാളെ റോസ്ഗാർ മേള നടത്തും
കൊച്ചി: മെയ് 15, 2023
തപാൽ വകുപ്പ്, കേരള സർക്കിൾ, നാളെ  രാവിലെ എറണാകുളത്ത് റോസ്ഗാർ മേള സംഘടിപ്പിക്കുന്നു. രാവിലെ 9 മണിക്ക് എറണാകുളം ഗംഗോത്രി കല്യാണ മണ്ഡപത്തിലാണ് പരിപാടി. ശ്രീ സയീദ് റഷീദ്, മധ്യമേഖലാ പോസ്റ്റ് മാസ്റ്റർ ജനറൽ അധ്യക്ഷത വഹിക്കും.
പ്രധാനമന്ത്രി ശ്രീ നരേന്ദ്ര മോദി നാളെ രാവിലെ 71,000 പുതിയ റിക്രൂട്ട്മെന്റുകൾക്ക് വീഡിയോ കോൺഫറൻസിംഗ് വഴി നിയമന ഉത്തരവ് വിതരണം ചെയ്യും. പുതുതായി നിയമിതരായവരെ പ്രധാനമന്ത്രി അഭിസംബോധനയും ചെയ്യും. കൊച്ചിയിൽ നടക്കുന്ന റോസ്ഗാർ മേളയിൽ പങ്കെടുക്കുന്നവർ പരിപാടിയുടെ തത്സമയ വെബ്കാസ്റ്റിന് സാക്ഷിയാകും.
രാജ്യത്തുടനീളം 45 സ്ഥലങ്ങളിൽ റോസ്ഗാർ മേള നടക്കും. ഈ ഉദ്യമത്തെ പിന്തുണയ്ക്കുന്ന കേന്ദ്ര ഗവൺമെന്റ് വകുപ്പുകളിലും സംസ്ഥാന/കേന്ദ്ര ഭരണ പ്രദേശങ്ങളിൽ ഉടനീളം റിക്രൂട്ട്മെന്റുകൾ നടക്കുന്നു. രാജ്യത്തുടനീളമുള്ള പുതിയ റിക്രൂട്ട്മെന്റുകൾ, ഗ്രാമിൻ ഡാക് സേവക്സ്, ഇൻസ്പെക്ടർ ഓഫ് പോസ്റ്റ്സ്, കൊമേഴ്സ്യൽ-കം-ടിക്കറ്റ് ക്ലാർക്ക്, ജൂനിയർ ക്ലാർക്ക്-കം-ടൈപ്പിസ്റ്റ്, ജൂനിയർ അക്കൌണ്ട്സ് ക്ലർക്ക്, ട്രാക്ക് മെയിന്റനർ, അസിസ്റ്റന്റ് സെക്ഷൻ ഓഫീസർ തുടങ്ങിയ വിവിധ തസ്തികകളിലേക്ക് ചേരും. ലോവർ ഡിവിഷൻ ക്ലർക്ക്, സബ് ഡിവിഷണൽ ഓഫീസർ, ടാക്സ് അസിസ്റ്റന്റുമാർ, അസിസ്റ്റന്റ് എൻഫോഴ്സ്മെന്റ് ഓഫീസർ, ഇൻസ്പെക്ടർമാർ, നഴ്സിംഗ് ഓഫീസർമാർ, അസിസ്റ്റന്റ് സെക്യൂരിറ്റി ഓഫീസർമാർ, ഫയർമാൻ, അസിസ്റ്റന്റ് അക്കൗണ്ട്സ് ഓഫീസർ, അസിസ്റ്റന്റ് ഓഡിറ്റ് ഓഫീസർ, ഡിവിഷണൽ അക്കൗണ്ടന്റ്, ഓഡിറ്റർ, കോൺസ്റ്റബിൾ, ഹെഡ് കോൺസ്റ്റബിൾ, അസിസ്റ്റന്റ് കമാൻഡന്റ്, പ്രിൻസിപ്പൽ, പരിശീലനം ബിരുദ അധ്യാപകൻ, അസിസ്റ്റന്റ് രജിസ്ട്രാർ, അസിസ്റ്റന്റ് പ്രൊഫസർ തുടങ്ങിയ വിഭാഗങ്ങളിൽ നിന്നാണ് തിരഞ്ഞെടുത്തിട്ടുള്ളത്.
തൊഴിലവസരങ്ങൾ സൃഷ്ടിക്കുന്നതിന് ഏറ്റവും ഉയർന്ന മുൻഗണന നൽകാനുള്ള പ്രധാനമന്ത്രിയുടെ പ്രതിജ്ഞാബദ്ധതയുടെ പൂർത്തീകരണത്തിലേക്കുള്ള ചുവടുവെപ്പാണ് റോസ്ഗാർ മേള. മേള കൂടുതൽ തൊഴിലവസരങ്ങൾ സൃഷ്ടിക്കുന്നതിലും യുവാക്കൾക്ക് അവരുടെ ശാക്തീകരണത്തിനും ദേശീയ വികസനത്തിൽ പങ്കാളിത്തത്തിനും അർത്ഥവത്തായ അവസരങ്ങൾ പ്രദാനം ചെയ്യുന്നതിനും ഉത്തേജകമായി പ്രവർത്തിക്കുമെന്ന് പ്രതീക്ഷിക്കുന്നു.
വിവിധ ഗവൺമെന്റ് വകുപ്പുകളിൽ പുതിയതായി നിയമിതരായ എല്ലാവർക്കും വേണ്ടിയുള്ള ഓൺലൈൻ ഓറിയന്റേഷൻ കോഴ്സായ കർമ്മയോഗിയിൽ സ്വയം പരിശീലിക്കാനുള്ള അവസരവും ലഭിക്കും.
കേരളത്തിൽ തിരുവനന്തപുരത്തും റോസ്ഗർ മേള സംഘടിപ്പിക്കുന്നുണ്ട്
(Visitor Counter : 89
പ്രധാനമന്ത്രിയുടെ ഓഫീസ്
പുതുച്ചേരി മുഖ്യമന്ത്രിയായി സത്യപ്രതിജ്ഞ ചെയ്ത എൻ. രംഗസാമിക്ക് പ്രധാനമന്ത്രിയുടെ അഭിനന്ദനം
പുതുച്ചേരി മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ എൻ. രംഗസാമിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
"പുതുച്ചേരി മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ എൻ. രംഗസാമി ജിയെ അഭിനന്ദിക്കുന്നു. മുന്നോട്ടുള്ള കാലാവധിക്ക് ആശംസകൾ. ”
ആരോഗ്യ, കുടുംബക്ഷേമ മന്ത്രാലയം
കോവിൻ ഡിജിറ്റൽ പ്ലാറ്റ്ഫോമിൽ പുതിയ സുരക്ഷാ സവിശേഷത ഉൾപ്പെടുത്തി
ന്യൂഡൽഹി, മെയ് 07, 2021
കോവിൻ പോർട്ടൽ വഴി കോവിഡ് വാക്സിനേഷനായി അപ്പോയിന്റ്മെന്റ് ബുക്ക് ചെയ്ത, എന്നാൽ നിശ്ചിത തീയതിയിൽ വാക്സിനേഷനായി പോകാതിരുന്നവർക്ക് ഒരു ഡോസ് വാക്സിൻ നൽകിയതായി ചില സന്ദർഭങ്ങളിൽ എസ്എംഎസിലൂടെ അറിയിപ്പ് ലഭിക്കുന്നതായി ശ്രദ്ധയിൽപ്പെട്ടിട്ടുണ്ട്. വാക്സിനേറ്റർ, നിശ്ചിത വ്യക്തിക്ക് വാക്സിനേഷൻ നൽകി എന്ന് തെറ്റായി രേഖപ്പെടുത്തിയതിനാലാണ് ഇത് സംഭവിച്ചതെന്ന് പരിശോധനയിൽ കണ്ടെത്തിയിട്ടുണ്ട്.
അത്തരം പിശകുകൾ കുറയ്ക്കുന്നതിന്, 2021 മെയ് 8 മുതൽ കോവിൻ ആപ്ലിക്കേഷനിൽ ഒരു “4 അക്ക സുരക്ഷാ കോഡ്” അവതരിപ്പിക്കുന്നു. ഇനി മുതൽ പരിശോധനയ്ക്ക് ശേഷം ഗുണഭോക്താവ് വാക്സിൻ എടുക്കാൻ യോഗ്യനാണെന്ന് കണ്ടെത്തിയ ശേഷം വാക്സിൻ ഡോസ് നൽകുന്നതിനുമുമ്പ്, വെരിഫയർ/വാക്സിനേറ്റർ ഗുണഭോക്താവിനോട് അവരുടെ 4 അക്ക കോഡിനെക്കുറിച്ച് ചോദിക്കുകയും വാക്സിനേഷൻ നില ശരിയായി രേഖപ്പെടുത്തുന്നതിന് കോവിൻ സിസ്റ്റത്തിൽ അത് ചേർക്കുകയും ചെയ്യും.
വാക്സിനേഷൻ സ്ലോട്ടിനായി ഓൺലൈൻ ബുക്കിംഗ് നടത്തിയവർക്ക് മാത്രമേ ഈ പുതിയ സവിശേഷത ബാധകമാകൂ. അപ്പോയിന്റ്മെന്റ് അക്നോളജ്മെന്റ് സ്ലിപ്പിൽ അച്ചടിക്കുന്ന “4 അക്ക സുരക്ഷാ കോഡ്” വാക്സിനേറ്റർക്ക് അറിയാൻ കഴിയില്ല. അപ്പോയിന്റ്മെന്റ് വിജയകരമായി ബുക്ക് ചെയ്തതിനുശേഷം ഗുണഭോക്താവിന് അയക്കുന്ന സ്ഥിരീകരണ എസ്എംഎസിലും ഈ കോഡ് ഉണ്ടാകും.
പൗരന്മാർക്കുള്ള നിർദ്ദേശങ്ങൾ:
• പൗരന്മാർ അവരുടെ അപ്പോയിന്റ്മെന്റ് സ്ലിപ്പിന്റെ ഒരു പകർപ്പ്  കൂടാതെ/അല്ലെങ്കിൽ അപ്പോയിന്റ്മെന്റ് സ്ഥിരീകരണ SMS ഉള്ള രജിസ്റ്റർ ചെയ്ത മൊബൈൽ ഫോണും കൈവശം വയ്ക്കണമെന്ന് നിർദ്ദേശിക്കുന്നു.
• വാക്സിൻ ഡോസ് നൽകുന്നതിനുമുമ്പ് സുരക്ഷാ കോഡ് വെരിഫയർ/വാക്സിനേറ്ററിന് നൽകണം
• വാക്സിനേഷൻപ്രക്രിയ വിജയകരമായി പൂർത്തിയാക്കിയ ശേഷം പൗരന് ഒരു സ്ഥിരീകരണ SMS ലഭിക്കും. വാക്സിനേഷൻ പ്രക്രിയ വിജയകരമായി പൂർത്തിയാക്കിയതായും ഡിജിറ്റൽ സർട്ടിഫിക്കറ്റ് സൃഷ്ടിച്ചതായും ഈ സ്ഥിരീകരണ SMS സൂചിപ്പിക്കുന്നു. സ്ഥിരീകരണ SMS ലഭിച്ചില്ലെങ്കിൽ, ആ വ്യക്തി, വാക്സിനേറ്റർ/വാക്സിനേഷൻ സെന്റർ ഇൻചാർജുമായി ബന്ധപ്പെടേണ്ടതാണ്.
RRTN/SKY
(Visitor Counter : 209
പ്രധാനമന്ത്രിയുടെ ഓഫീസ്
പ്രധാനമന്ത്രിയെ നേപ്പാള് പ്രധാനമന്ത്രി ടെലിഫോണില് അഭിനന്ദനം അറിയിച്ചു
ലോക്സഭാതെരഞ്ഞെടുപ്പുവിജയത്തിനു പ്രധാനമന്ത്രി ശ്രീ. നരേന്ദ്ര മോദിയെ നേപ്പാള് പ്രധാനമന്ത്രി ബഹുമാന്യ കെ.പി.ശര്മ ഒലി ടെലിഫോണില്അഭിനന്ദനം അറിയിച്ചു.
ഊഷ്മളമായഅഭിനന്ദനത്തിനു പ്രധാനമന്ത്രി ഒലിയോടു നന്ദി അറിയിച്ച പ്രധാനമന്ത്രി, ഇന്ത്യ-നേപ്പാള്സൗഹൃദംശക്തിപ്പെടുത്താനുള്ളഇന്ത്യയുടെ പ്രതബദ്ധത ആവര്ത്തിച്ചു.
വിവിധമേഖലകളിലുള്ളഉഭയകക്ഷി ബന്ധത്തിലുണ്ടായിട്ടുള്ള ശ്രദ്ധേയമായ പുരോഗതിയില്സംതൃപ്തി പ്രകടിപ്പിച്ച നേതാക്കള്, ഇരുരാജ്യങ്ങള്ക്കിടയിലുള്ള പരമ്പരാഗതമായ അടുപ്പംകൂടുതല്ശക്തിപ്പെടുത്താനും ബഹുതലഉഭയകക്ഷിസഹകരണംമെച്ചപ്പെടുത്താനുമുള്ള പ്രതിജ്ഞാബദ്ധതയും വ്യക്തമാക്കി.
ND/MRD
(Visitor Counter : 50
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദി ഇന്ന് ഉക്രെയ്ൻ പ്രസിഡണ്ട് വോളോഡിമർ സെലെൻസ്കിയുമായി ടെലിഫോൺ സംഭാഷണം നടത്തി.
പ്രധാനമന്ത്രി ഉക്രെയ്ൻ പ്രസിഡന്റ് വോളോഡിമർ സെലെൻസ്കിയുമായി ടെലിഫോണിൽ സംസാരിച്ചു
ജി 20 യുടെ ഇന്ത്യയുടെ അധ്യക്ഷസ്ഥാനത്തിന് ഉക്രെയ്ൻ പ്രസിഡന്റ് ആശംസകൾ അറിയിച്ചു. ഭക്ഷ്യം , ഊർജ സുരക്ഷ തുടങ്ങിയ വിഷയങ്ങളിൽ വികസ്വര രാജ്യങ്ങളുടെ ആശങ്കകൾക്ക് ശബ്ദം നൽകുന്നത് ഉൾപ്പെടെ, ഇന്ത്യയുടെ ജി20 പ്രസിഡൻസിയുടെ പ്രധാന മുൻഗണനകൾ പ്രധാനമന്ത്രി വിശദീകരിച്ചു.
ഉഭയകക്ഷി സഹകരണം ശക്തിപ്പെടുത്തുന്നതിനുള്ള ഉചിതമായ മാർഗ്ഗങ്ങൾ ഇരു നേതാക്കളും ചർച്ച ചെയ്തു. ഈ വർഷമാദ്യം ഉക്രെയ്നിൽ നിന്ന് മടങ്ങേണ്ടി വന്ന ഇന്ത്യൻ വിദ്യാർത്ഥികളുടെ തുടർവിദ്യാഭ്യാസത്തിനുള്ള ക്രമീകരണങ്ങൾ സുഗമമാക്കാൻ പ്രധാനമന്ത്രി യുക്രൈൻ അധികൃതരോട് അഭ്യർത്ഥിച്ചു.
ഉക്രെയിനിൽ നിലനിൽക്കുന്ന സംഘർഷത്തെക്കുറിച്ചും നേതാക്കൾ ആശയവിനിമയം നടത്തി. ശത്രുത ഉടനടി അവസാനിപ്പിക്കാനുള്ള തന്റെ ആഹ്വാനം ശക്തമായി ആവർത്തിച്ച പ്രധാനമന്ത്രി മോദി, അഭിപ്രായവ്യത്യാസങ്ങൾക്ക് ശാശ്വതമായ പരിഹാരം കണ്ടെത്താൻ ഇരുപക്ഷവും ചർച്ചയിലേക്കും നയതന്ത്രത്തിലേക്കും മടങ്ങണമെന്നും പറഞ്ഞു. ഏത് സമാധാന ശ്രമങ്ങൾക്കും ഇന്ത്യയുടെ പിന്തുണ അറിയിക്കുകയും, ദുരിതബാധിതരായ സാധാരണ ജനങ്ങൾക്ക് മാനുഷിക സഹായം നൽകുന്നത് തുടരാനുള്ള ഇന്ത്യയുടെ പ്രതിബദ്ധത പ്രധാനമന്ത്രി ഉറപ്പുനൽകുകയും ചെയ്തു.
ND
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ ജനങ്ങൾക്ക് പ്രധാനമന്ത്രി ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി ഹിമാചൽ പ്രദേശിലെ ജനങ്ങൾക്ക് സംസ്ഥാന രൂപീകരണ ദിനത്തിൽ ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"എല്ലാ ഹിമാചലുകാർക്കും സംസ്ഥാന രൂപീകരണ ദിനത്തിൽ ഹൃദയം നിറഞ്ഞ ആശംസകൾ. പ്രകൃതി സൗന്ദര്യത്താൽ അനുഗ്രഹീതരായ ഈ സംസ്ഥാനത്തെ കഠിനാധ്വാനികളായ ജനങ്ങൾ എന്നും രാജ്യസേവനത്തിനായി അർപ്പിച്ചിട്ടുണ്ട്. വരും കാലങ്ങളിൽ അവർ വിജയത്തിന്റെ പുതിയ ഉയരങ്ങൾ കൈവരിക്കട്ടെ, ഇതാണ് എന്റെ ആഗ്രഹം."
सभी हिमाचलवासियों को पूर्ण राज्यत्व दिवस की हार्दिक शुभकामनाएं। नैसर्गिक सौंदर्य से समृद्ध इस प्रदेश के परिश्रमी लोग हमेशा देशसेवा में समर्पित रहे हैं। आने वाले समय में वे सफलताओं की नई ऊंचाइयों को प्राप्त करें, यही कामना है।
— Narendra Modi  January 25, 2023
പ്രത്യേക സേവനങ്ങളും ഫീച്ചറുകളും
അന്താരാഷ്ട്ര കായിക സമ്മേളനം : സായ് മേഖലാ മേധാവി ഡോ. ജി കിഷോർ ഇന്ത്യയെ പ്രതിനിധീകരിക്കും.
തിരുവനന്തപുരം 02 മാർച്ച് 2023
വേൾഡ് അസോസിയേഷൻ ഫോർ സ്പോർട്സ് മാനേജ്മെന്റിന്റെ നാലാം സമ്മേളനത്തിൽ പ്രബന്ധം അവതരിപ്പിക്കാൻ തിരുവനന്തപുരം കാര്യവട്ടം സായി എൽ.എൻ.സി.പി.ഇ പ്രിൻസിപ്പലും മേഖലാ മേധാവിയുമായ ഡോ. ജി കിഷോറിനെ കേന്ദ്ര യുവജനകാര്യ കായിക മന്ത്രാലയം നാമനിർദേശം ചെയ്തു. പുതിയ പ്രതിസന്ധികൾ ഏറ്റെടുക്കുന്നതിനും പുതിയ മാനദണ്ഡങ്ങളുമായി പൊരുത്തപ്പെടുന്നതിനും കായിക സംഘടനയുടെ മികച്ച രീതിയിലുള്ള തയ്യാറെടുപ്പ് എന്നതാണ് പ്രബന്ധ വിഷയം. മാർച്ച് 5 മുതൽ 8 വരെ ഖത്തറിലെ ദോഹയിലാണ് സമ്മേളനം. ഖത്തർ യൂണിവേഴ്സിറ്റിയും ഹമദ് ബിൻ ഖലീഫ യൂണിവേഴ്സിറ്റിയുടെയും സഹകരണതോടെയാണ് സമ്മേളനം സംഘടിപ്പിക്കുന്നത്.
“ലോകത്തെ ഒരുമിച്ച് കൊണ്ടുവരുന്നു : സ്പോർട്സ് മാനേജ്മെന്റിനെക്കുറിച്ചുള്ള ആഗോളവും പ്രാദേശികവുമായ കാഴ്ചപ്പാടുകൾ” എന്നതാണ് ഇത്തവണത്തെ സമ്മേളത്തിന്റെ പ്രമേയം.കോവിഡ് മഹാമാരിക്ക് ശേഷമുള്ള ആഗോള കായിക രംഗം, നിലവിലെ പ്രതിസന്ധികൾ, സഹകരണങ്ങൾ, മാർക്കറ്റിംഗ്, നെറ്റ്വർക്കിംഗ് തുടങ്ങിയ വിഷയങ്ങൾ കോൺഫറൻസിൽ ചർച്ചയാകും.
ND
(Visitor Counter : 58
ആരോഗ്യ, കുടുംബക്ഷേമ മന്ത്രാലയം
കോവിഡ്-19: കഴിഞ്ഞ 24 മണിക്കൂറിനുള്ളില് ഇന്ത്യയില് 65,081 രോഗമുക്തര്; പുതിയ രോഗികള് 69,921 കഴിഞ്ഞ 24 മണിക്കൂറിനിടെ മരിച്ചത് 819 പേര്
കഴിഞ്ഞ അഞ്ച് ദിവസവും ദിനംപ്രതി 60,000-ലധികം പേരാണ് രാജ്യത്ത് കോവിഡ് 19 മുക്തരാകുന്നത്. കഴിഞ്ഞ 24 മണിക്കൂറില് 65,081 പേരാണ് രാജ്യത്ത് കോവിഡ് രോഗമുക്തരായത്. ഇതോടെ ആകെ രോഗമുക്തി നേടിയവരുടെ എണ്ണം 28,39,882 ആയി ഉയര്ന്നു. രോഗമുക്തി നിരക്ക് 77% ആയി വര്ധിക്കുകയും ചെയ്തു. സുഖം പ്രാപിച്ചവരുടെ എണ്ണം ചികിത്സയിലുള്ളവരുടേതിനേക്കാള് 3.61 മടങ്ങ് അധികമാണ്.
നിലവില് രാജ്യത്ത് ചികിത്സയിലുള്ളത് 7,85,996 പേരാണ്. ഇതിലും 20.53 ലക്ഷത്തിലധികം പേരാണ് രാജ്യത്ത് രോഗമുക്തരായത്.
2020 ജൂലൈ ആദ്യ വാരത്തില് നിന്ന് ഓഗസ്റ്റ് അവസാനവാരം എത്തിയപ്പോഴേയ്ക്കും സുഖം പ്രാപിച്ചവരുടെ എണ്ണം 4 മടങ്ങ് വര്ധിച്ചു.
കഴിഞ്ഞ 24 മണിക്കൂറിനുള്ളില് രാജ്യത്ത് രോഗബാധിതരുടെ എണ്ണം കൂടുതലായും അഞ്ച് സംസ്ഥാനങ്ങളില്നിന്നാണ്. മഹാരാഷ്ട്ര , ആന്ധ്രപ്രദേശ് , കര്ണാടക , തമിഴ്നാട് , ഉത്തര്പ്രദേശ്  എന്നീ സംസ്ഥാനങ്ങളാണ് രോഗികളുടെ എണ്ണത്തില് മുന്നില്. കഴിഞ്ഞ 24 മണിക്കൂറിനുള്ളില് സ്ഥിരീകരിച്ച കേസുകളുടെ 56 ശതമാനമാണിത്.
കഴിഞ്ഞ 24 മണിക്കൂറിനുള്ളില് രോഗമുക്തരായവരുടെ എണ്ണവും ഈ സംസ്ഥാനങ്ങളിലാണ് കൂടുതല്. രാജ്യത്ത് ആകെ രോഗമുക്തരായ 65,081 പേരില് 58.04 ശതമാനവും ഈ അഞ്ചു സംസ്ഥാനങ്ങളിലാണ്. മഹാരാഷ്ട്രയില് 11,158 രോഗികള് സുഖം പ്രാപിച്ചപ്പോള് ആന്ധ്രാപ്രദേശിലും കര്ണാടകത്തിലും യഥാക്രമം 8,772 ഉം 7,238 ഉം ആണ്. 6,008 പേരാണ് തമിഴ്നാട്ടില് രോഗമുക്തരായത്. ഉത്തര്പ്രദേശില് 4,597 കോവിഡ് ബാധിതര് സുഖം പ്രാപിച്ചു.
കഴിഞ്ഞ 24 മണിക്കൂറിനുള്ളില് 536 മരണങ്ങളാണ് ഈ സംസ്ഥാനങ്ങളിലുണ്ടായത്. രാജ്യത്ത് 819 കോവിഡ് മരണമുണ്ടായപ്പോള് ഈ അഞ്ച് സംസ്ഥാനങ്ങളിലാണ് 65.4 ശതമാനവും. മഹാരാഷ്ട്ര-184, കര്ണാടക 113, തമിഴ്നാട് 91, ആന്ധ്രാപ്രദേശ് 85, ഉത്തര്പ്രദേശ് 63 എന്നിങ്ങനെയാണ് ഈ സംസ്ഥാനങ്ങളിലെ മരണസംഖ്യ.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
(
പ്രധാനമന്ത്രിയുടെ ഓഫീസ്
ഇന്ത്യൻ സൈന്യത്തിന്റെ ഏറ്റവും വലിയ വനിതാ സമാധാന സൈന്യവിഭാഗത്തെ അബ്യേയിലെ ഐക്യരാഷ്ട്ര ദൗത്യത്തിൽ വിന്യസിച്ചതിനെ പ്രധാനമന്ത്രി അഭിനന്ദിച്ചു
ഇന്ത്യൻ സൈന്യം തങ്ങളുടെ ഏറ്റവും വലിയ വനിതാ സമാധാന സൈന്യവിഭാഗത്തെ അബ്യേയിലെ ഐക്യരാഷ്ട്ര ദൗത്യത്തിൽ വിന്യസിച്ചതിൽ പ്രധാനമന്ത്രി ശ്രീ നരേന്ദ്ര മോദി അഭിമാനം പ്രകടിപ്പിച്ചു. യുഎൻ സമാധാന ദൗത്യങ്ങളിൽ സജീവമായി പങ്കെടുത്ത പാരമ്പര്യം ഇന്ത്യക്കുണ്ടെന്നും ശ്രീ മോദി പറഞ്ഞു.
ഇന്ത്യൻ കരസേനയുടെ എ ഡി ജി പിഐയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
;
“ഇത് കാണുമ്പോൾ അഭിമാനം തോന്നുന്നു.
യുഎൻ സമാധാന ദൗത്യങ്ങളിൽ സജീവമായി പങ്കെടുത്ത പാരമ്പര്യമാണ് ഇന്ത്യക്കുള്ളത്. നമ്മുടെ നാരി ശക്തിയുടെ പങ്കാളിത്തം കൂടുതൽ സന്തോഷകരമാണ്.
Proud to see this.
— Narendra Modi  January 6, 2023
India has a tradition of active participation in UN peacekeeping missions. The participation by our Nari Shakti is even more gladdening. https://t.co/dcJKLuvldF
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജനുവരി 31, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 166.03 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 18,31,268 പേർ; ചികിത്സയിലുള്ളത് ആകെ രോഗബാധിതരുടെ 4.43%
കഴിഞ്ഞ 24 മണിക്കൂറിനിടെ 2,62,628 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,89,76,122 ആയി; രോഗമുക്തി നിരക്ക് 94.37%
കഴിഞ്ഞ 24 മണിക്കൂറിൽ 2,09,918 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 15.77%; പ്രതിവാര രോഗസ്ഥിരീകരണ നിരക്ക് 15.75%
(ആകെ നടത്തിയത് 72.89 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 13,31,198 പരിശോധനകൾ
ആരോഗ്യ, കുടുംബക്ഷേമ മന്ത്രാലയം
60 .25 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പ് നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 60 .25 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 1 .51 കോടിയിലധികം  ഡോസുകൾ കൂടി ഉടൻ ലഭ്യമാക്കും.
4 .20 കോടി  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പരിസ്ഥിതി, വനം മന്ത്രാലയം
രാജ്യത്തെ ആനകളുടെയും കടുവകളുടെയും ദേശീയ തല കണക്കെടുപ്പ് 2022 ൽ ഇതാദ്യമായി സംയുക്തമായി നടത്തും
ന്യൂഡൽഹി, ആഗസ്റ്റ് 12, 2021
2022 ൽ നടത്തുന്ന, ആനകളുടെയും കടുവകളുടെയും ദേശീയതല കണക്കെടുപ്പിൽ പാലിക്കേണ്ട പ്രവർത്തന ചട്ടങ്ങൾ പരിസ്ഥിതി-വനം-കാലാവസ്ഥ വ്യതിയാന മന്ത്രാലയത്തിന്റെ ചുമതലയുള്ള കേന്ദ്രമന്ത്രി ശ്രീ ഭൂപേന്ദർ യാദവ് ഇന്ന് പുറത്തിറക്കി. ഇതാദ്യമായാണ് ആനകളുടെയും കടുവകളുടെ കണക്കെടുപ്പ് മന്ത്രാലയം സംയുക്തമായി നടത്തുന്നത്. ലോക ആന ദിനത്തോട് അനുബന്ധിച്ചാണ് പ്രവർത്തന ചട്ടം ഇന്ന് പുറത്തിറക്കിയത്.
ആനകളുടെ സംരക്ഷണ പ്രവർത്തനങ്ങളിൽ തദ്ദേശീയരുടെ പങ്കാളിത്തം ഉറപ്പാക്കേണ്ടതിന്റെ ആവശ്യകത ചടങ്ങിൽ സംസാരിക്കവെ കേന്ദ്ര പരിസ്ഥിതി മന്ത്രി എടുത്തുപറഞ്ഞു. താഴെ തട്ടിൽ ഉള്ളവർക്ക് കൂടുതൽ പ്രാധാന്യം നൽകുന്ന നടപടികളാണ് ഇനി ആവശ്യമെന്നും, ഇത് ജനങ്ങളും ആനകളും തമ്മിലുള്ള സംഘർഷം കുറയ്ക്കുന്നതിന് സഹായകരമാകുമെന്നും കേന്ദ്രമന്ത്രി പ്രതീക്ഷ പ്രകടിപ്പിച്ചു. രാജ്യത്തെ വിവിധ സംസ്ഥാനങ്ങളിൽ നടത്തുന്ന കണക്കെടുപ്പ് രീതികൾ കൂടുതൽ ശാസ്ത്രീയവത്കരിക്കുകയും , മെച്ചപ്പെടുത്തുകയും, സന്തുലിതം ആക്കുകയും ചെയ്യേണ്ടതുണ്ടെന്നും ശ്രീ യാദവ് അഭിപ്രായപ്പെട്ടു.
ആനകളെ സംരക്ഷിക്കുക എന്നത് വനങ്ങളെ സംരക്ഷിക്കുകയാണ് എന്നും, അത് മുഴുവൻ ആവാസവ്യവസ്ഥയെ തന്നെ സംരക്ഷിക്കുമെന്നും ചടങ്ങിനെ അഭിസംബോധന ചെയ്യവേ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ അശ്വിനി കുമാർ ചൗബേ അഭിപ്രായപ്പെട്ടു.
മന്ത്രാലയത്തിന് കീഴിലെ ആനകളുടെ ചുമതലയുള്ള വകുപ്പ്, മൂന്നു മാസത്തിലൊരിക്കൽ പുറത്തിറക്കുന്ന ന്യൂസ് ലെറ്റർ, ‘ട്രമ്ഫെറ്റിന്റെ’  നാലാം പതിപ്പ് ഇരു മന്ത്രിമാരും ചേർന്ന് പുറത്തിറക്കി. സംസ്ഥാന വനം വകുപ്പുകൾ, സ്ഥാപനങ്ങൾ, സംഘടനകൾ എന്നിവയുടെ നേതൃത്വത്തിൽ രാജ്യത്തുടനീളം നടന്ന സംരക്ഷണ പ്രവർത്തനങ്ങൾ ഇതിൽ ഉൾപ്പെടുത്തിയിട്ടുണ്ട്.
RRTN/SKY
സൂക്ഷ്മ, ചെറുകിട, ഇടത്തരം മന്ത്രാലയം
കോവിഡ് ഭീതിക്കിടയിലും കൊണാട്ട് പ്ലേസിലെ ഖാദി ഉപഭോക്തൃ ഉത്പ്പന്ന വില്പനശാലയില് ഗാന്ധിജയന്തിയോടനുബന്ധിച്ച 1.02 കോടിയുടെ വില്പന
കോവിഡ് 19 ഭീതിയ്ക്ക് ഇടയിലും ഖാദി പ്രേമികളുടെ ആവേശം കുതിച്ചുയര്ന്നപ്പോള് ഗാന്ധി ജയന്തി ദിനത്തില് ഡല്ഹി കൊണോട്ട് പ്ലേസിലെ ഖാദി ഉത്പ്പന്നങ്ങളുടെ വില്പനശാലയില് ഒരു കോടിയ്ക്കു മുകളില് വ്യാപാരം രേഖപ്പെടുത്തി. ഒക്ടോബര് 2 വെള്ളിയാഴ്ച്ച മാത്രം ഖാദിയുടെ മൊത്ത കച്ചവടം 1,02,19,496 രൂപയുടെ വിൽപ്പന നടന്നു. നിലവിലുള്ള കൊറോണ മഹാ വ്യാധിയുടെ പശ്ചാത്തലത്തിൽ ഇത് പ്രശംസനീയമാണ് . കഴിഞ്ഞ വര്ഷം ഖാദിയുടെ ഉപഭോക്തൃ ഉത്പ്പന്ന വില്പന്നശാല വഴി ഒക്ടോബര് 2 ന് നടന്നത് 1.27 കോടി രൂപയുടെ വ്യാപാരമാണ്.
ഗാന്ധിജയന്തി ദിനത്തില് മാത്രം 1633 ബില്ലുകളുടെ ഉത്പന്നമാണ് വിറ്റു പോയത്. ഒരു ബില്ലിന് ശരാശരി 6258 രൂപ പ്രകാരമാണ് ഇത്. വിവിധ വിഭാഗങ്ങളില് നിന്നും വിവിധ പ്രായത്തിലുള്ളവരുമായ ഉപഭോക്താക്കളുടെ നീണ്ട നിര രാവിലെ മുതല് ഖാദി വില്പനശാലക്കു മുന്നില് ദൃശ്യമായി.
ഗാന്ധിജിയുടെ 151-ാമത് ജന്മദിന വാര്ഷികാഘോഷങ്ങളുടെ ഭാഗമായി എല്ലാ ഉത്പ്പന്നങ്ങള്ക്കും ഖാദി ഗ്രാമോദ്യോഗ കമ്മിഷന് 20 ശതമാനം വാര്ഷിക റിബേറ്റ് പ്രഖ്യാപിച്ചിരുന്നു. ഖാദി ഉത്പ്പന്നങ്ങളുടെ ഈ വന് വില്പനയ്ക്കു കാരണം പ്രധാനമന്ത്രി നരേന്ദ്ര മോദിയുടെ ആവര്ത്തിച്ചുള്ള അഭ്യര്ത്ഥന മൂലമാണ് എന്ന് ഖാദി ഗ്രാമോദ്യോഗ കമ്മിഷന് ചെയര്മാന് ശ്രീ വിനയ് കുമാര് സക്സേന പറഞ്ഞു. ജനങ്ങള്ക്കിടയില്, പ്രത്യേകിച്ച് യുവാക്കള്ക്കിടയില് ഖാദി തുണികളുടെ വലിയ പ്രചാരണത്തിനും ഇതു കാരണമായി. ഉത്പാദനം വന് തോതില് വര്ധിപ്പിച്ചിട്ടും അവയുടെ ഉന്നതമായ ഗുണമേന്മ നിലനിര്ത്തുന്നതിലുള്ള നിര്ബന്ധമാണ് അടിസ്ഥാനപരമായി ഗുണഭോക്താക്കളെ ഒപ്പം നിറുത്തുന്നത് എന്ന് സക്സേന കൂട്ടിച്ചേർത്തു. മഹാമാരിയെ തുടര്ന്ന് കഴിഞ്ഞ വര്ഷത്തെ അപേക്ഷിച്ച് ഈ വര്ഷം വില അല്പം കുറവാണെങ്കിലും ഒറ്റ ദിവസം കൊണ്ട് ഒരു കോടിക്കുമേല് വില്പന നടന്നു എന്നത് സംതൃപ്തി നല്കുന്നു എന്നും അദ്ദേഹം പറഞ്ഞു.
ഈ വര്ഷം ഖാദിക്കുണ്ടായ വന് വില്പനയ്ക്കു വലിയ പ്രസക്തിയുണ്ട്. കോവിഡ് 19 ന്റെ ലോക് ഡൗണില് രാജ്യത്ത് ഏതാണ്ട് എല്ലാ ഉത്പാദന പ്രവര്ത്തനങ്ങളും നിലച്ചിരുന്നു. എന്നാല് ഖാദി യൂണിറ്റുകള് രാജ്യമെമ്പാടും അതിന്റെ യൂണിറ്റുകള് വൈവിധ്യവത്ക്കരിക്കുകയും തുണിത്തരങ്ങളും ഗ്രാമീണ വ്യാവസായിക ഉല്പ്പന്നങ്ങള്ക്കും പുറമെ ഫേയ്സ് മാസ്ക്ക്, ഹാന്ഡ് വാഷ്, സാനിറ്റൈസറുകള്, വിവിധ ശുചിത്വ ഉത്പ്പന്നങ്ങള് ഉള്പ്പെടെയുള്ളവയുടെ നിര്മ്മാണത്തിലേയ്ക്കു തിരിയുകയും ചെയ്തു.
പ്രത്യേക സേവനങ്ങളും ഫീച്ചറുകളും
'തൊഴിൽ മേഖലയുടെ ഭാവി: വ്യവസായം 4.0, നൂതനാശയം, 21-ാം നൂറ്റാണ്ടിലെ നൈപുണ്യങ്ങൾ' എന്ന വിഷയത്തിൽ Y20 ബ്രെയിൻ സ്റ്റോർമിങ് സെഷൻ നാളെ കോഴിക്കോട് നടക്കും
കോഴിക്കോട്: ജൂലൈ 04, 2023
കേന്ദ്ര യുവജനകാര്യ-കായിക മന്ത്രാലയം, മലബാർ ചേംബർ ഓഫ് കൊമേഴ്സ്, റിസർച്ച് ആൻഡ് ഇൻഫർമേഷൻ സിസ്റ്റം ഫോർ ഡെവലപ്പിംഗ് കൺട്രീസ്  എന്നിവയുടെ സഹകരണത്തോടെ, 'തൊഴിൽ മേഖലയുടെ ഭാവി: വ്യവസായം 4.0, നൂതനാശയം, 21-ാം നൂറ്റാണ്ടിലെ നൈപുണ്യങ്ങൾ' എന്ന വിഷയത്തിൽ Y20 ബ്രെയിൻ സ്റ്റോർമിങ് സെഷൻ സംഘടിപ്പിക്കുന്നു. നാളെ കോഴിക്കോട് മാനുവൽസൺസ് മലബാർ പാലസിലാണ് സമ്മേളനം നടക്കുന്നത്. G20 യുടെ ഔദ്യോഗിക യൂത്ത് എൻഗേജ്മെന്റ് ഗ്രൂപ്പാണ് യൂത്ത് 20 .
ഇന്ത്യയിലെ തൊഴിൽ മേഖലയുടെ ഭാവിയ്ക്ക് സാങ്കേതികവിദ്യ ഉയർത്തുന്ന വെല്ലുവിളികളുമായി ബന്ധപ്പെട്ട വിവിധ വശങ്ങൾ ചർച്ച ചെയ്യുന്നതിനും ബന്ധപ്പെട്ടവർക്ക് ഒത്തുചേരുന്നതിനുമുള്ള ഒരു വേദിയായി സെഷൻ വർത്തിക്കും. ഭാവി സജ്ജമായ തൊഴിൽ ശക്തി സൃഷ്ടിക്കുന്നതിന് ആവശ്യമായ ശ്രമങ്ങളെക്കുറിച്ചും സെഷൻ ചർച്ച ചെയ്യും. ഇനിപ്പറയുന്ന പ്രധാന വിഷയങ്ങളെ കേന്ദ്രീകരിച്ചുള്ള സംവേദനാത്മക പാനൽ ചർച്ചകൾ, വിദഗ്ധ അവതരണങ്ങൾ, ശില്പശാലകൾ എന്നിവ സെഷന്റെ ഭാഗമായിരിക്കും:
• ഇന്ത്യയിൽ മാറിക്കൊണ്ടിരിക്കുന്ന തൊഴിലുകളുടെ സ്വഭാവവും നൈപുണ്യ ആവശ്യകതയും
• ഭാവിയിലുണ്ടാകുന്ന തൊഴലവസരങ്ങൾക്ക് അനുയോജ്യമാം വിധം തൊഴിലാളികളെ സജ്ജരാക്കാൻ ആവശ്യമായ പരിശ്രമങ്ങൾ
• വളരുന്ന 'ഗിഗ് ഇക്കോണമിയുടെ' വെല്ലുവിളികളും അവസരങ്ങളും
• സ്റ്റാർട്ട്-അപ്പ് ആവാസവ്യവസ്ഥയുടെ ഉത്തേജനം
• ക്രോസ് ബോർഡർ ഇന്നൊവേഷൻ പ്രോത്സാഹിപ്പിക്കുന്നു
വിദ്യാഭ്യാസം, ആരോഗ്യം, സ്റ്റാർട്ടപ്പ്, വ്യവസായം, സാങ്കേതിക വിദ്യ, മറ്റ് തൊഴിലുകൾ എന്നിങ്ങനെ വിവിധ മേഖലകളിൽ ജോലിയെടുക്കുന്ന യുവജനങ്ങൾ ഉൾപ്പെടെയുള്ള പങ്കാളികൾക്ക്, തൊഴിൽമേഖലയുടെ ഭാവിയെക്കുറിച്ച് മനസ്സിലാക്കുന്നതിനും മേഖലയുടെ വികസനത്തിനുള്ള നൂതന സാങ്കേതികവിദ്യകളുടെ ഫലപ്രദമായ ഉപയോഗിക്കുന്നതിനുള്ള തന്ത്രങ്ങൾ മെനയുന്നതിനും Y20 ബ്രെയിൻ സ്റ്റോർമിങ് സെഷൻ സഹായകമാകും.
സെഷനിലൂടെ ഉരുത്തിരിയുന്ന വിവരങ്ങൾ ഒരു സമഗ്രമായ റിപ്പോർട്ടായി സമാഹരിക്കും. ആ റിപ്പോട്ട് യുവജനകാര്യ, കായിക മന്ത്രാലയത്തിന് സമർപ്പിക്കും.
RRTN/SKY
(Visitor Counter : 36
ഉപരാഷ്ട്രപതിയുടെ കാര്യാലയം
മാധ്യമ സ്വാതന്ത്ര്യത്തിന് എതിരായ ഏതൊരു ആക്രമണവും ദേശ താൽപര്യത്തിന് ഹാനികരമെന്ന് ഉപരാഷ്ട്രപതി ശ്രീ എം വെങ്കയ്യ നായിഡു
മാധ്യമ സ്വാതന്ത്ര്യത്തിന് എതിരായ ഏതൊരു ആക്രമണവും ദേശ താൽപര്യത്തിന് വിരുദ്ധമാണെന്നും എല്ലാവരും അതിനെ എതിർക്കണമെന്നും ഉപരാഷ്ട്രപതി ശ്രീ എം.വെങ്കയ്യനായിഡു. ഇന്ത്യയിൽ ജനാധിപത്യത്തിന്റെ അടിത്തറ സംരക്ഷിക്കുകയും ശാക്തീകരിക്കും ചെയ്യുന്ന മുന്നണി പോരാളിയാണ് മാധ്യമങ്ങൾ എന്ന് അദ്ദേഹം പറഞ്ഞു. ദേശീയ മാധ്യമ ദിനത്തോടനുബന്ധിച്ച് 'കോവിഡ്-19 മഹാമാരി കാലയളവിൽ മാധ്യമങ്ങളുടെ പങ്കും, മാധ്യമ രംഗത്ത് കോവിഡ് 19ന്റെ സ്വാധീനവും' എന്ന വിഷയത്തിൽ പ്രസ് കൗൺസിൽ ഓഫ് ഇന്ത്യ സംഘടിപ്പിച്ച വെബിനാറിൽ വീഡിയോ സന്ദേശത്തിലൂടെ സംസാരിക്കുകയായിരുന്നു അദ്ദേഹം.
അതേസമയം മാധ്യമങ്ങൾ നീതിയുക്തവും സൂക്ഷ്മവും കൃത്യതയുള്ളതുമായ റിപ്പോർട്ടിങ് നടത്തണമെന്ന് അദ്ദേഹം ആവശ്യപ്പെട്ടു. കോവിഡ് 19 മഹാമാരിയുടെ കാലത്ത് മുന്നണിപ്പോരാളികളായി പ്രവർത്തിച്ച അച്ചടി, ഇലക്ട്രോണിക് രംഗത്തെ മാധ്യമ പ്രവർത്തകരെ അദ്ദേഹം അഭിനന്ദിച്ചു.
അന്വേഷിച്ച് ഉറപ്പുവരുത്താത്തതും വസ്തുതാ വിരുദ്ധവുമായ അവകാശ വാദങ്ങൾക്കെതിരെ ജാഗ്രത പുലർത്തണമെന്നും മാധ്യമങ്ങൾക്ക് ഇത് സംബന്ധിച്ച് പൊതുജനങ്ങളെ ബോധവത്ക്കരിക്കുന്നതില് വലിയ പങ്കുണ്ടെന്നും അദ്ദേഹം പറഞ്ഞു.
പ്രത്യേക സേവനങ്ങളും ഫീച്ചറുകളും
സി ടി സി ആർ ഐ ഡയറക്ടറായി ഡോ.ജി. ബൈജു ചുമതലയേറ്റു
കേന്ദ്ര കൃഷി - കർഷക ക്ഷേമ മന്ത്രാലയത്തിന് കീഴിലുള്ള തിരുവനന്തപുരം ശ്രീകാര്യം കേന്ദ്ര കിഴങ്ങു വിള ഗവേഷണ സ്ഥാപനത്തിന്റെ പുതിയ ഡയറക്ടറായി ഡോ.ജി. ബൈജു ചുമതലയേറ്റു. കഴിഞ്ഞ മുപ്പത് വർഷമായി സി ടി സി ആർ ഐയിൽ ഗവേഷകനായി അദ്ദേഹം പ്രവർത്തിച്ചു വരികയാണ്. ദേശീയ - അന്തർദേശീയ ആനുകാലിക പ്രസിദ്ധീകരണങ്ങളിൽ 115 ഗവേഷണ പേപ്പറുകൾ ഡോ.ജി. ബൈജു പ്രസിദ്ധീകരിച്ചിട്ടുണ്ട്.
--NS--
(Visitor Counter : 34
പ്രധാനമന്ത്രിയുടെ ഓഫീസ്
ഭൗമദിനത്തിൽ നമ്മുടെ ഭൂമിയെ മികച്ചതാക്കാൻ പ്രവർത്തിക്കുന്നവരുടെ ശ്രമങ്ങളെ പ്രധാനമന്ത്രി അഭിനന്ദിച്ചു
ഭൗമദിനത്തോടനുബന്ധിച്ച് നമ്മുടെ ഗ്രഹത്തെ മികച്ചതാക്കാൻ പ്രവർത്തിക്കുന്നവരുടെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
“ഭൗമദിനത്തിൽ, നമ്മുടെ ഗ്രഹത്തെ മികച്ചതാക്കാൻ പ്രവർത്തിക്കുന്ന എല്ലാവരെയും ഞാൻ അഭിനന്ദിക്കുന്നു. പ്രകൃതിയുമായി ഇണങ്ങി ജീവിക്കുന്ന നമ്മുടെ സംസ്കാരത്തിന് അനുസൃതമായി സുസ്ഥിര വികസനം മുന്നോട്ട് കൊണ്ടുപോകാൻ ഇന്ത്യ പ്രതിജ്ഞാബദ്ധമാണ്.
-ND-
(
PIB Headquarters
കേരളത്തിന് 241 കോടി രൂപയുടെ നബാര്ഡ് ധനസഹായം
സംസ്ഥാന ഗവണ്മെന്റിന്റെ 304 കോടി രൂപ മുതല് മുടക്കുള്ള 77 പദ്ധതികള്ക്ക് ഗ്രാമീണ അടിസ്ഥാന സൗകര്യ ഫണ്ടില് ഉള്പ്പെടുത്തി നബാര്ഡ് അംഗീകാരം നല്കി. വിദ്യാഭ്യാസ മേഖലയിലെ 58 പദ്ധതികള്ക്കും 19 റോഡ് വികസന പദ്ധതികള്ക്കും കൂടി മൊത്തം ലഭ്യമാക്കിയിരിക്കുന്ന ധനസഹായം 241 കോടി രൂപയാണ്.
പത്ത് ജില്ലകളിലെ 52 ഗവണ്മെന്റ്, യു.പി. സ്കൂളുകളെ ഹൈസ് സ്ക്കൂളുകളാക്കുന്നതിന് വേണ്ട പശ്ചാത്തല സൗകര്യം സൃഷ്ടിക്കുന്ന ബൃഹത് പദ്ധതിയും അംഗീകാരം നേടിയവയില് ഉള്പ്പെടും. ഓരോ സ്കൂളിലും രണ്ട് കോടി 58 ലക്ഷം രൂപ ചെലവിട്ട് അടിസ്ഥാന സൗകര്യം വികസിപ്പിക്കുന്നതിനായി ലക്ഷ്യമിട്ടിട്ടുള്ള പദ്ധതിയില് രണ്ട് കോടി രൂപ നബാര്ഡ് സഹായമായും, 58 ലക്ഷം രൂപ കേന്ദ്ര ഗവണ്മെന്റിന്റെ രാഷ്ട്രീയ മാദ്ധ്യമിക് ശിക്ഷാ അഭിയാന്  വഴിയും ലഭിക്കുന്നു. 30,000 ലധികം വിദ്യാര്ത്ഥികള്ക്ക് ഇതിന്റെ പ്രയോജനം ലഭിക്കും.
(Visitor Counter : 31
പ്രധാനമന്ത്രിയുടെ ഓഫീസ്
2023 ലെ ദേശീയ സ്റ്റാർട്ടപ്പ് അവാർഡിന് അപേക്ഷിക്കാൻ പ്രധാനമന്ത്രി അഭ്യർത്ഥിച്ചു
2023 ലെ ദേശീയ സ്റ്റാർട്ടപ്പ് അവാർഡിന് അപേക്ഷിക്കാൻ പ്രധാനമന്ത്രി ശ്രീ നരേന്ദ്ര മോദി നവീനാശയക്കാരോട് അഭ്യർത്ഥിച്ചു.
കേന്ദ്രമന്ത്രി പിയൂഷ് ഗോയലിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"സ്റ്റാർട്ടപ്പുകൾ അവരുടെ നൂതനമായ തീക്ഷ്ണതയ്ക്ക് മാത്രമല്ല, അവയെ കെട്ടിപ്പടുക്കുന്നവരുടെ പ്രചോദനാത്മകമായ ജീവിതയാത്രകൾക്കും ആകർഷകമാണ്. സ്റ്റാർട്ട്അപ്പ് വാക്ക് നമ്മുടെ യുവശക്തിയുടെ ഉത്സാഹത്തെ പ്രകടമാക്കുന്നു.
2023 ലെ ദേശീയ സ്റ്റാർട്ടപ്പ് അവാർഡിന് അപേക്ഷിക്കാൻ നവീനാശയക്കാരോട് അഭ്യർത്ഥിക്കുന്നു. startupindia.gov.in
പ്രത്യേക സേവനങ്ങളും ഫീച്ചറുകളും
ഏക ഭാരതം ശ്രേഷ്ഠ ഭാരതം: ഹിമാചൽ പ്രദേശിൽ നിന്നുള്ള മാധ്യമ സംഘം കേരള സന്ദർശനത്തിനായി ഇന്ന് കൊച്ചിയിൽ എത്തി
കൊച്ചി: ഏപ്രിൽ 25, 2022
കേന്ദ്ര ഗവൺമെന്റിന്റെ 'ഏക് ഭാരതം ശ്രേഷ്ഠ ഭാരതം' പരിപാടിയുടെ ഭാഗമായി ഹിമാചൽ പ്രദേശിൽ നിന്നുള്ള മാധ്യമ സംഘം കേരള സന്ദർശനത്തിനായി ഇന്ന്  കൊച്ചിയിൽ എത്തി. പ്രസ് ഇൻഫർമേഷൻ ബ്യൂറോ, ചണ്ഡീഗഢ്ലെ ഡയറക്ടർ ആയ ശ്രീ പവിത്തർ സിംഗിന്റെ നേതൃത്വത്തിൽ എത്തിയ 11 അംഗ സംഘം കേന്ദ്ര വാർത്ത വിതരണ പ്രക്ഷേപണ മന്ത്രാലയത്തിന് കീഴിലുള്ള കൊച്ചിയിലെ പ്രസ് ഇൻഫർമേഷൻ ബ്യൂറോ, ഫീൽഡ് ഔട്ട്റീച് ബ്യൂറോ ഓഫീസുകൾ സന്ദർശിച്ചു.
പ്രസ് ഇൻഫർമേഷൻ ബ്യൂറോ, കൊച്ചി ഡയറക്ടർ, ശ്രീമതി രശ്മി റോജ തുഷാര നായർ, മീഡിയ ആൻഡ് കമ്മ്യൂണിക്കേഷൻ ഓഫീസർ ശ്രീമതി ശാമില കെ വൈ എന്നിവരുമായി സംഘം കൂടിക്കാഴ്ച നടത്തി.
ഏക് ഭാരതം ശ്രേഷ്ഠ ഭാരതം പരിപാടിയുടെ കീഴിൽ സംസ്ഥാനങ്ങൾ/കേന്ദ്ര ഭരണ പ്രദേശങ്ങൾ എന്നിവയെ ജോഡികൾ ആക്കുക എന്ന ആശയത്തിലൂടെ വിവിധ സംസ്ഥാനങ്ങളിലെയും/കേന്ദ്ര ഭരണ പ്രദേശങ്ങളിലെയും ജനങ്ങൾ തമ്മിലുള്ള പരസ്പര ധാരണയും ബന്ധവും വർദ്ധിപ്പിക്കുന്നതിനും പ്രോത്സാഹിപ്പിക്കുന്നതിനും ലക്ഷ്യമിടുന്നു . ഈ ലക്ഷ്യത്തിലൂന്നി, ഹിമാചൽ പ്രദേശിലെ വിവിധ പ്രാദേശിക വാർത്ത മാധ്യമങ്ങളെ പ്രതിനിധീകരിക്കുന്ന സംഘം, കേരളത്തിലെ മികച്ച രീതികൾ കാണുകയും മനസ്സിലാക്കുകയും ചെയ്യുക എന്ന ലക്ഷ്യത്തോടെയാണ് സന്ദർശനം നടത്തുന്നത്.
(സന്ദർശനത്തിന്റെ ഭാഗമായി സംഘം വരും ദിവസങ്ങളിൽ മൂന്നാറും തിരുവനന്തപുരവും സന്ദർശിക്കും